kardosdrur/scandi-wiki huggingface dataset:
Krøderbanen

Krøderbanen er en 26 km lang jernbane, der går fra Vikersund på Randsfjordbanen til Krøderen i Buskerud i Norge. Byggeriet af banen startede i 1870, og den blev åbnet 28. november 1872. Persontrafikken blev indstillet 19. januar 1958, mens godstrafikken fortsatte frem til 1. marts 1985. Samme år vedtog Stortinget, at Krøderbanen sammen med Krøderen Station skulle bevares for eftertiden som veteranbane.

Ved åbningen var Krøderbanen smalsporet med 1067 mm sporvidde, men den blev ombygget til normalspor med 1435 m sporvidde i 1909. Den vigtigste indtægtskilde for banen var transport af tømmer fra Hallingdal til Drammen. Fra Krøderen Station i den sydlige ende af indsøen Krøderen var der forbindelse med dampskib til Gulsvik. Sejladsen tog 2½ time med D/S Haakon Adelsten (fra 1861), Krøderen og Norefjeld. Det sidste dampskib sejlede i 1925.

Krøderbanen var i halvandet år en del af Bergensbanen. Da strækningen Voss-Gulsvik blev taget i brug 10. juni 1908, måtte passagerer og gods fragtes videre med dampskib over Krøderen og fra Krøderen Station med tog til Vikersund og Randsfjordbanen. Men efter at Bergensbanen åbnede i sin helhed til Hønefoss og Oslo i december 1909, gik det tilbage for Krøderen, og der var kun lokaltrafik tilbage på Krøderbanen.

Stationsområdet på endestationen Krøderen er fredet sammen med ca. 2,6 km af banen. Udover endestationerne er der stationer i Snarum, Sysle og Kløftefoss.

Krøderbanen er i dag veteranbane, hvor Norsk Jernbaneklubb kører med både damptog og motortog fra sidst i juni til sidst i august. Kørslerne kombineres gerne med forskellige arrangementer, for eksempel westernshow eller markedsdag. Visse dage er det desuden muligt at foretage en rundtur med damptog, skib på Krøderen og besøg på eventyrmuseet Villa Fridheim. Pr. 2018 er Krøderbanen en afdeling af Stiftelsen Buskerudmuseet.

I 1980 indspillede bandet Ballade! slageren Dra med Krøderbanen, der er en norsk udgave af Duke Ellingtons jazzsang Take the "A" Train. Den norske tekst blev skrevet af Lillebjørn Nilsen.

Eksterne henvisninger 

 
 Krøderbanen
 Krøderbanen på Lokalhistoriewiki.no
 Krøderbanen på openstreetmap.org

Litteratur

Noter 

Nedlagte jernbanestrækninger i Norge
Veteranjernbaner i Norge
Etableret i 1872
Yangpa

Lee Eun-Jin (koreansk: 이은진, født 17. marts 1979), bedre kendt under hendes scenenavn Yangpa (koreansk: 양파, der betyder "løg"), er en sydkoreansk sanger. Hun studerede ved Berklee College of Music i Boston, Massachusetts.

Historie

1990'erne 
Yangpa debuterede i 1996 med albumet Novice's Love, som havde den største succes i sin karriere. Hendes andet album, I Want to Know, var moderat succesfuldt, ligesom hendes tredje album, Addio, var det.

2000'erne 
Skønt aktiv i begyndelsen af tiåret, begyndte Yangpa at opleve helbredsproblemer, der forårsager hende til at tage en pause. Hun udgav et album i 2007 med titlen The Windows Of My Soul og samarbejdede med sangeren Miho, men hendes aktiviteter var kortvarige, og hun tog igen en pause.

2010'erne 
I begyndelsen af 2011 blev det meddelt, at Yangpa havde underskrevet kontrakt med Core Contents Media og ville gøre comback efter hendes fire års fravær. Hendes EP, Elegy Nouveau, blev udgivet den 28. marts 2011 og indeholdt de selvskrevne spor "Bon Appetit" og "그때 그 사람". Efter at billederne i forbindelse med albummet blev offentliggjort, opstod kontroverser over hvorvidt sangerinde havde fået kosmetisk kirurgi eller ej. Hendes agentur benægtede i første omgang formodningerne, men Yangpa sagde senere i et interview, at hun havde fået udført kosmetisk arbejde.

Yangpa udgav sangen "Sarangeun da Geureongeoraeyo" (사랑은 다 그런거래요, oversat: I kærlighed er alt det samme) med Davichis Lee Haeri og F-ve Dolls-medlem Han Na-Yeon (HANNA) den 4. april 2012 og meddelte at hun ville udgives et nyt album med titlen "Together". Kort efter at sangene blev udgivet, blev en alternativ udgave af sangen med titlen "Ibyeoreun da Geureongeoraeyo" (Koreansk: 이별 은 다 그리 하다, "Parting all the Same") introduceret og med medvirken af Speed's Shin Jong Kook.

Den 22. oktober 2016 deltog Yangpa i Immortal Songs 2 og vandt for denne udsendelse med 435 point.

Discography

Studio albums

EP-plader

Opsamlinger

Soundtracks

Referencer

Kilder 
Artiklen er helt eller delvis oversat fra Wikipedia på engelsk

Sangere fra Sydkorea
Hansenberg

Hansenberg er et teknisk gymnasium og rummer både den gymnasiale uddannelse HTX samt flere forskellige erhvervsuddannelser (EUD). Hansenberg ligger i Kolding og er det eneste sted i byen, der udbyder HTX.

Tekniske gymnasier i Danmark
Bygninger, konstruktioner og anlæg i Kolding
Carl Valentin

Carl Valentin Lehrmann (født 11. marts 1992 i Odense) er en dansk politiker og siden 2019 medlem af Folketinget for Socialistisk Folkeparti, valgt i Københavns Storkreds. Han var landsformand for Socialistisk Folkepartis Ungdom (SFU) fra 2013 til 2015.

Baggrund og uddannelse 

Carl Valentin blev født d. 11. marts 1992 i Odense som søn af skuespiller Githa Lehrmann og ufaglært Tom Valentin. Han blev i 2012 samfundsvidenskabelig student (STX) fra Mulernes Legatskole. Han har taget en bacheloruddannelse i samfundsfag med sidefag i retorik fra Københavns Universitet, hvorfra han dimitterede i 2019. Under sine studier var han desuden bestyrelsesmedlem i Oxfam IBIS (2015-2017) samt klummeskribent ved Altinget.dk (2017-2020).

Politisk karriere 
Valentin er SF’s ordfører for miljø, fødevarer, skat, dyrevelfærd og udlændinge.

Han startede sin politiske karriere som formand for SF Ungdom i Odense (2010-2012), hvorefter han 2012-2013 var ansat som organisationskonsulent i SFU. Ved SFU's landsmøde i 2013 blev han valgt som ny landsformand til at afløse Gry Möger Poulsen. Han genopstillede ikke ved landsmødet i 2015, hvor han blev afløst af Nanna Bonde.

Carl Valentin stillede første gang op til folketingsvalget 2015 i Fyns Storkreds, hvor han fik 628 personlige stemmer.[1] Han var stedfortræder i Folketinget for Karsten Hønge i perioden fra 25. oktober 2017 til 10. november 2017.

Valentin blev valgt ind i Folketinget ved folketingsvalget 2019 for Københavns Storkreds. Han blev valgt med 2.074 personlige stemmer og dermed som nummer 2 på SF’s liste, hvor Pia Olsen Dyhr blev nr. 1.

Valentin er den første veganer, der har haft fast sæde i Folketinget.

Valentin har modtaget en række priser for sit arbejde for udbredningen af plantebaserede fødevarer. I 2021 modtog han Plantevæksts pris “Årets plantevenlige politiker”. Samme år modtog han Dansk Vegetarisk Forenings Hinhede-prisen, og i 2022 modtog han prisen som Årets Veganer ”” fra Danmarks Veganske Forening.

Kilder

Eksterne henvisninger 
 

Formænd for Socialistisk Folkepartis Ungdom
Nuværende folketingsmedlemmer fra SF
Folketingsmedlemmer i 2010'erne
Diana Lynn

Dolores Marie Loehr (født 5. juli 1926 i Los Angeles, død 18. december 1971 i New York), bedre kendt som Diana Lynn, var en amerikansk skuespiller og pianist.

Noter

Eksterne henvisninger 

 

Skuespillere fra USA
Darja Samokhina

Darja Samokhina (  ; født 12. august 1992 i Toljatti, Rusland) er en russisk håndboldspiller som spiller for HK Astrakhanotjka og det russiske landshold.

Referencer

Eksterne henvisninger 
 

Håndboldspillere fra Rusland
Personer fra Toljatti
Polina Vedjokhina

Polina Jurjevna Vedjokhina ( ; født 12. august 1992 i Volgograd, Rusland) er en kvindelig russisk håndboldspiller, som spiller for CSKA Moskva og Ruslands kvindehåndboldlandshold.

Hun var med til at vinde OL-sølv i håndbold for , ved Sommer-OL 2020 i Tokyo, efter finalenederlag over , med cifrene 25–30.

Hun har tidligere spillet for de russiske storklubber Lada Togliatti og Dinamo Volgograd, med hvem hun nåede Champions League-semifinalen i sæsonen 2014/15.

Meritter 
 EHF Champions League:
 Semifinalist: 2015
 EHF Cup Winners' Cup:
 Semifinalist: 2012
 Olympiske lege:
 Sølv: 2020

Referencer

Eksterne henvisninger 
 
 

Håndboldspillere fra Rusland
Håndboldspillere fra CSKA Moskva (kvindehåndbold)
Håndboldspillere ved sommer-OL 2020
Medaljevindere ved sommer-OL 2020
Personer fra Volgograd
Jelena Utkina

Jelena Utkina (  , født 29. maj 1990 i Volgograd, Rusland) er en russisk håndboldspiller som spiller for HK Lada Togliatti og det russiske landshold.

Eksterne henvisninger 
 

Håndboldspillere fra Rusland
Personer fra Volgograd
Maja Petrova

Maja Petrova (  ; født 26. maj 1982 i Volgograd, Rusland) er en russisk håndboldspiller som spiller for Rostov-Don og det russiske landshold.

Referencer

Eksterne henvisninger 

 Spillerprofil hos eurohandball.com 

Håndboldspillere fra Rusland
Personer fra Volgograd
Olympiske medaljevindere i håndbold
Medaljevindere ved sommer-OL 2016
Olympiske mestre fra Rusland
Håndboldspillere ved sommer-OL 2016
Jelisaveta Malasjenko

Jelisaveta Malasjenko (  ; født 26. februar 1996 i Togliatti, Rusland) er en russisk håndboldspiller som spiller for HK Astrakhanotjka og det russiske landshold.

Referencer 
 Spillerprofil hos eurohandball.com 

Håndboldspillere fra Rusland
Personer fra Toljatti
Colombia Oro y Paz 2018

Colombia Oro y Paz 2018 var den 1. udgave af det colombianske landevejscykelløb. Løbet foregik i perioden 6. til 11. februar 2018. Løbet var en del af UCI America Tour 2018 og var i kategorien 2.1. Den samlede vinder blev colombianske Egan Bernal fra .

Hold

Etaperne

1. etape

2. etape

3. etape

4. etape

5. etape

6. etape

Resultater

Samlede stilling

Pointkonkurrencen

Bjergkonkurrencen

Sprintkonkurrencen

Ungdomskonkurrencen

Holdkonkurrencen

Startliste

Eksterne henvisninger 

2018
Cykelløb i 2018
Karoline Vind

Karoline Vind (SF) er regionsrådsmedlem i Region Hovedstaden for Socialistisk Folkeparti (SF) og tidligere landskasserer for SF Ungdom. Hun var også opstillet til regionsvalget i 2013, men blev ikke valgt. I 2017 opnåede hun 3.742 personlige stemmer, og blev dermed indvalgt i Regionsrådet i Region Hovedstaden.

Hun var landskasserer for SF Ungdom i perioden 2015-2017, og blev efterfulgt på posten af Victor Ottosen.

Hun arbejder til daglig som foreningskonsulent i IT-virksomheden Groupcare. Hun er desuden tidligere medlem af Landsforeningen For Bøsser, Lesbiske, Biseksuelle og Transpersoner Danmarks landsledelse (LGBT Danmark).

Bosiddende i Københavns Nordvestkvarter.

Kilder 
 https://www.tv2lorry.dk/profil/karoline-vind-tipsmark-poulsen

Politikere fra SF
Politikere der er LGBT-personer
Regionsrådsmedlemmer fra Socialistisk Folkeparti
Lindegade 1-3

Lindegade 1-3 er en fredet dobbelt bindingsværksbygning, der ligger på Lindegade i Kalundborg i Vestsjælland. Den stammer fra 1600-tallet og er den første del af byens centrale gågade, der går over i Kordilgade.

Historie 

Bygningen blev opført i 1681, hvilket kan ses inskriptionen over på bjælen over indgangsdøren. Rådmand Jens Nielsen Bittzholdt opførte huset. Han havde allerede i 1670 og 1672 købt de to grunde, som bygningen dækker over. Grundene blev lagt sammen, hvilket fremgår af en auktion fra 1698, hvor der står at den omfattere hele hjørnet mellem Lindegade og Skibbrogade.

Bygningen har tilhørt det bedre borgerskab i byen. I 1773 omdannede apoteker Bech den til kollegium. I 1816 blev den ombygget til skolebygning, hvor der i de nederste etager blev etableret skølstuer, mens der på overetagen og sidelængen var værelser og et kornmagasin. Fra 1816-1876 blev den anvendt af Borger – og friskolen, hvorefter der blev indrettet konditori af Herman Sophus Freckmann. I 1884 blev ejendommen inddelt i to særskilte huse, hvorved Lindegade 1 og Lindegade 3 opstod.

Beskrivelse 
Hele bygningen består af 23 fag i to stokværk. Tidligere har det være kalket over stok og sten (dvs. over både tavlerne og bindingsværket), men i dag fremstår begyningen i to farver, såleds at Lindegade 1 er hvid, og Lindegade 3 er gul.

Knægtene langs hele facaden er udskårne.

Der er kælder under hele bygningen, som er sat med kampesten. Den har valmtag i røde teglsten. Der har tidligere været adgang til kælderlokale gennem dør fra Skibbrogade, som stadig ses i eksteriøret.

Se også 
 Fredede bygninger i Kalundborg Kommune

Referencer 

Fredede bygninger, konstruktioner og anlæg i Kalundborg Kommune
Bygninger, konstruktioner og anlæg i Kalundborg
Bindingsværksbygninger i Danmark
Juiz de Fora

Juiz de Fora (portugisisk udtale: "ˈʒwiʒ dʒi ˈfɔɾɐ", løst oversat "Dommeren udefra") er en by i det sydøstlige Brasilien. Byen ligger i kommunen af samme navn i delstaten Minas Gerais, tæt på grænsen til delstaten Rio de Janeiro, og har et indbyggertal på omtrent 550.710. Byen er endvidere beliggende tæt på både Rio de Janeiro samt delstatens hovedstad Belo Horizonte og São Paulo. Desuden har byen også dets eget føderale universitet, kaldet "Universidade Federal de Juiz de Fora" (UFJF)

Noter 

Byer i Brasilien
Ilse - hunulven fra SS

Ilse - hunulven fra SS (Ilsa, She Wolf of the SS) er en canadisk nazisploitationfilm fra 1975, instrueret af Don Edmonds, produceret af David F. Friedman og skrevet af Jonah Royston. Filmen er den første i en serie på fire film, der også omfatter Ilse - haremmets slavepisker, (Ilsa, Harem Keeper of the Oil Sheiks, 1976), Ilse - Slagteren fra Junglefængslet (Ilsa, the Wicked Warden, 1977) og Ilse - Hundjævlen fra Sibirien (Ilsa, the Tigress of Siberia, 1977).

Medvirkende 
 Dyanne Thorne som Ilsa
 C.D. Lafleuer som Binz
 Gregory Knoph som Wolfe
 Tony Mumolo som Mario
 Maria Marx som Anna
 Nicolle Riddell som Kata
 Jo Jo Deville som Ingrid
 Sandy Richman som Maigret
 Rodina Keeler som Gretchen
 Wolfgang Roehm som General
 Lance Marshall som Richter

Eksterne henvisninger 
 

Amerikanske film fra 1975
Exploitation-film
Gyserfilm fra USA
Film om 2. verdenskrig
Frivilligcentre & Selvhjælp Danmark

Frivilligcentre & Selvhjælp Danmark (FriSe) er en landsdækkende forening for 82 lokale frivilligcentre og selvhjælpsorganisationer.

Historie 
FriSe blev dannet i 2004 ved en sammenlægning af Fællesforeningen for selvhjælp og frivillighedsformidling og Landsforeningen af frivilligcentraler (LaF).

FriSe vil fra 2018 være med til at udpege et medlem af det nationale Frivilligråd.

Eksterne henvisninger 
 Foreningens officielle websted 

Foreninger fra Danmark
Etableret i 2004
Hjem til Alle alliancen

Hjem til Alle alliancen blev etableret i januar 2016. Alliancen består af 12 medlemsorganisationer, som arbejder for at forebygge og reducere hjemløshed blandt unge i Danmark. Alliancen drives af et sekretariat, der har ansvaret for den daglige administration og ledelse. Vibe Klarup er nuværende sekretariatschef. Organisationen har adresse på Otto Mønsteds Gade 5, 1571 København V.

Eksterne henvisninger 
 Hjem til Alle alliancens hjemmeside 

Etableret i 2016
Boligpolitik
Australian Open 2018

Australian Open 2018 var en tennisturnering, der blev spillet udendørs på hardcourt-baner. Det var den 106. udgave af Australian Open og den første Grand Slam-turnering i 2018. Mesterskabet blev afviklet i Melbourne Park i Melbourne, Victoria, Australien, hvor hovedturneringen blev spillet i perioden 15. - 28. januar 2018, mens kvalifikationen afvikledes samme sted ugen inden hovedturneringen, den 10. - 14. januar.

Herresingletitlen blev vundet af Roger Federer, som dermed vandt sin 20. grand slam-titel i karrieren og dermed forbedrede sin egen rekord for flest vundne grand slam-turneringer i herresingle. I finalen vandt schweizeren med 6-2, 6-7(5), 6-3, 3-6, 6-1 over Marin Čilić. Sejren i damesinglemesterskabet gik Caroline Wozniacki, som i finalen besejrede Simona Halep med 7-6(2), 3-6, 6-4, og som dermed vandt sin første grand slam-titel og samtidig avancerede til førstepladsen på WTA's verdensrangliste for første gang i seks år.

I herredoublerækken gik titlen til Oliver Marach og Mate Pavić, der begge vandt deres første grand slam-titel i herredouble ved at vinde finalen over Juan Sebastián Cabal og Robert Farah med 6-4, 6-4. Pavić vandt også mixed double-titlen, da han sammen med Gabriela Dabrowski finalebesejrede Tímea Babos og Rohan Bopanna med 2-6, 6-4, [11-9]. Sidst men ikke mindst gik sejren i damedouble til Tímea Babos og Kristina Mladenovic, som sikrede sig titlen, da de slog Jekaterina Makarova og Jelena Vesnina i slutkampen med 6-4, 6-3.

I alt 743.667 tilskuere besøgte Melbourne Park i løbet af de 14 dage, turneringen varede, hvilket var ny rekord for Australian Open – 14.904 flere end i 2017.

Præmier 

Den samlede præmiesum for Australian Open 2018 androg A$ 55.000.000, hvilket var en stigning på 10 % i forhold til året før, og præmierne i mesterskabsrækkerne fordelte sig som vist nedenfor.

Der var endvidere afsat A$ 2.200.000 til pengepræmier i rækkerne for kørestolstennis og opvisningsturneringerne med deltagelse af tidligere stjerner samt til per diem-udbetalinger.

Resultater 
Resultaterne fra ottendedelsfinalerne og frem i singlerækkerne og fra kvartfinalerne og frem i doublerækkerne vises nedenfor. For komplette resultater henvises til de uddybende artikler.

Herresingle

Damesingle

Herredouble

Damedouble

Mixed double

Juniorer 

Finalerne i juniorrækkerne fik følgende resultater.

Kørestolstennis 

Finalerne i rækkerne for kørestolstennis fik følgende resultater.

Eksterne henvisninger 
 Australian Open

Noter 

 
WTA Tour 2018
ATP World Tour 2018
Torsionsfelt

Et torsionsfelt er et postuleret fysisk felt, hvori partiklers kvantemekaniske spin kan anvendes til at skabe en transmission af information uden masse og energi gennem vakuum hurtigere end lysets hastighed. Teorien anses som pseudovidenskab og har dannet basis for en række pseudovidenskabelige påstande og direkte svindelnumre.

Historie 
Teorien om torsionsfeltet blev udviklet i Sovjetunionen af en gruppe af fysikere i 1980'erne og var løst baseret på Einstein-Cartan teorien og nogle forskellige løsninger af Maxwells ligninger, men har ikke et solidt grundlag i videnskabelige kendsgerninger. Gruppen var ledet af Anatoly Akimov og Gennady Shipov og begyndte sin forskning under det statsstøttede Center for Utraditionelle Teknologier. Gruppen blev opløst i 1991, da deres forskning blev afsløret som svindel og misbrug af offentlige midler. På trods af at forskningen blev bevist som værende uvederhæftig modtog Akimov og Shipov fra 1992 til 1995 midler fra Ruslands Ministerium for Videnskab og fra 1996 til 1997 fra det russiske forsvarsministerium. Herefter fortsatte programmet som et privat foretagende under navnet Det Internationale Institut for Teoretisk og Anvendt Fysik (UVITOR) og modtog ikke-officielle bevillinger.

Teorien anses i dag for værende udenfor enhver form for videnskabelig fundering og værende i strid med sædvanlig teoretisk fundament. Teorien er imidlertid anvendt til støtte for teorier om rejser med overlyshastighed, ekstrasensorisk perception (ESP), homøopati, levitation, og andre paranormale fænomener, og har været brugt til at give en begrundelse for den påståede virkning af mirakelkure og lignende produkter.

Henvisninger

Litteratur 
 

Pseudovidenskab
Tennis Australia

Tennis Australia er det styrende organ for tennissporten i Australien. Organisationen har til formål at promovere tennis i Australien og arrangere nationale og internationale turneringer, herunder grand slam-turneringen Australian Open. Organisationen har hovedkontor i Melbourne Park i Melbourne. Forbundet er medlem af International Tennis Federation og Oceania Tennis Federation.

Tennis havde været spillet i Australien siden ca. 1877, men forbundet blev først stiftet i 1904 under navnet Australasian Lawn Tennis Association (ALTA) som et fælles tennisforbund for Australien og New Zealand, så de kunne stille op i Davis Cup med et fælles hold. I 1922 blev New Zealand Lawn Tennis Association, der indtil da havde været et regionalt forbund under ALTA, udskilt som et selvstændigt nationalt tennisforbund for New Zealand.

Organisation 

Tennis Australia har otte regionale forbund med ca. 700.000 individuelle medlemmer.

 Tennis Australian Capital Territory
 Tennis New South Wales
 Tennis Northern Territory
 Tennis Queensland
 Tennis South Australia
 Tennis Tasmania
 Tennis Victoria
 Tennis West

Turneringer 

Tennis Australia er (med)ejer eller (med)arrangør af følgende internationale turneringer:
 Australian Open
 Brisbane International
 Hobart International
 Hopman Cup
 Kooyong Classic
 Sydney International
 World Tennis Challenge

Formænd

Se også 
 Australian Open
 Australian Tennis Hall of Fame
 Newcombe-medaljen
 Australiens Davis Cup-hold
 Australiens Fed Cup-hold

Kilder / eksterne henvisninger 
 Tennis Australia

Tennis i Australien
Tennisorganisationer
Etableret i 1904
Nesheim Station

Nesheim Station (Nesheim stasjon) var en jernbanestation på Hardangerbanen, der lå ved den nordlige ende af indsøen Granvinsvatnet i Granvin kommune i Norge.

Stationen åbnede 1. april 1935, da banen blev taget i brug. Den blev nedgraderet til holdeplads i 1950 og til trinbræt 1. august 1958. Persontrafikken på banen blev indstillet 2. juni 1985, og 1. marts 1988 blev den nedlagt.

Stationsbygningen blev opført i 1935 efter tegninger af NSB Arkitektkontor.

Litteratur

Eksterne henvisninger 

Stationer på Hardangerbanen
Nedlagte jernbanestationer i Norge
Etableret i 1935
Ophørt i 1988
Jernbanestationer i Hordaland
Palmafoss Station

Palmafoss Station (Palmafoss stoppested) er en tidligere jernbanestation på Hardangerbanen, der ligger i Voss kommune i Norge.

Stationen åbnede som holdeplads 1. april 1935, da banen blev taget i brug. Den blev nedgraderet til trinbræt 1. august 1958. Persontrafikken på banen blev indstillet 1. juli 1985, og 1. marts 1988 blev strækningen mellem Palmafoss og Granvin nedlagt. De nordligste 3,4 km fra Voss på Bergensbanen overlevede dog som sidespor for godstrafik.

I 2016 blev den tidligere station ombygget, da der blev etableret en beredskabsterminal. Hvis Bergensbanen af en eller anden grund skulle blive spærret, vil det være muligt at omlæsse gods mellem godstog og lastbiler her. Ombygningen omfattede etablering af en læssevej til tunge køretøjer, en ny hal til erstatning for to gamle og en total fornyelse af banen fra Voss.

Stationsbygningen blev opført i 1935 efter tegninger af NSB Arkitektkontor.

Litteratur

Eksterne henvisninger

Noter 

Stationer på Hardangerbanen
Jernbanestationer i Norge uden persontrafik
Etableret i 1935
Jernbanestationer i Hordaland
Skjervet Station

Skjervet Station (Skjervet stoppested) var en jernbanestation på Hardangerbanen, der lå ved søen Moavatnet i Granvin kommune i Norge.

Stationen åbnede 1. april 1935, da banen blev taget i brug. Den blev nedgraderet til trinbræt 1. juli 1956. Persontrafikken på banen blev indstillet 2. juni 1985, og 1. marts 1988 blev den nedlagt.

Stationsbygningen blev opført i 1935 efter tegninger af NSB Arkitektkontor. Der var tale om en spejlvendt udgave af den tilsvarende bygning på Mønshaug Station.

Litteratur

Eksterne henvisninger 

Stationer på Hardangerbanen
Nedlagte jernbanestationer i Norge
Etableret i 1935
Ophørt i 1988
Jernbanestationer i Hordaland
Rian Johnson

Rian Craig Johnson (født 17. december 1973) er en amerikansk filmskaber. Han vandt juryens specialpris for original dramatik for sin debutfilm Brick ved Sundance Film Festival i 2005. Efterfølgende har han instrueret The Brothers Bloom (2008) og Looper (2012) samt tre afsnit af AMC-serien Breaking Bad (Fly, Fifty-One og Ozymandias).

Johnson er forfatter og instruktør på Star Wars: The Last Jedi (2017), den ottende film i Star Wars-sagaen. Han skal desuden skrive og instruere den første film i en kommende fjerde Star Wars-trilogi.

Eksterne henvisninger

Noter 

Filminstruktører fra USA
Manuskriptforfattere fra USA
Universidade Federal de Juiz de Fora

Universidade Federal de Juiz de Fora (forkortet UFJF) er et føderalt universitet i Brasilien, beliggende i byen Juiz de Fora indenfor Zona da Mata regionen i den sydlige del af delstaten Minas Gerais.

Universitetet blev grundlagt i 1960 under præsident Kubitschecks embedsperiode og var færdiggjort i 1969.

Universiteter i Brasilien
Etableret i 1960